Иремдең сменаһы кискә булғас, ҡыҙымды баҡсанан үҙемә алырға тура килде. Атаһын таптырып мыжыған бәпесемде бар хәлемсә әүрәткәс, күтәреп ҡайтыу яғына ыңғайланым. Ҡала урамында кеше күп: берәүҙәр эштән өйөнә ашыға, кемдер ял итергә сыҡҡан, йәштәр парлашып парк яғына ағыла. Яҙғы кис иҫ китмәле матур шул, йылы, яғымлы! Тар фатирға ҡайтып инге лә килмәй, ошо гүзәллекте күҙәтеп, яҙ һулышып һулап, тышта ғына йөрөһәң ине!